เจ้าหญิงสึงูโกะ

**เจ้าหญิงสึงูโกะ** (ญี่ปุ่น: 承子女王殿下; โรมาจิ: *Tsuguko Joō* *Denka*; อังกฤษ: Her Imperial Highness Princess Tsuguko) ทรงดำรงฐานันดรศักดิ์ "โจโอ" หรือ เจ้าหญิงชั้นรองแห่งราชวงศ์ญี่ปุ่น ทรงเป็นพระธิดาในเจ้าชายกับเจ้าหญิงทากามาโดะ และทรงสืบเชื้อสายลำดับที่ 3 จากสมเด็จพระจักรพรรดิแห่งญี่ปุ่น (พระราชปนัดดาในจักรพรรดิไทโช)

สัญลักษณ์ประจำพระองค์ ดอกฮากิ (ハギ) ที่ประทับหลัก ตำหนักทากามาโดะ เขตพระราชฐานอากาซากะ เขตมินาโตะ กรุงโตเกียว

## พระประวัติ
เจ้าหญิงสึงูโกะ ประสูติเมื่อวันที่ 8 มีนาคม พ.ศ. 2529 (ปีโชวะที่ 61) ณ โรงพยาบาลไอกุ (愛育病院) กรุงโตเกียว ทรงเป็นพระธิดาพระองค์แรกในเจ้าชายกับเจ้าหญิงทากามาโดะ ทรงมีพระขนิษฐา 2 พระองค์ คือ เจ้าหญิงโนริโกะ และ เจ้าหญิงอายาโกะ

กฎมณเฑียรบาลญี่ปุ่น มาตราที่ 6 กำหนดไว้ว่ามีเพียงแค่พระราชธิดาในจักรพรรดิ (เชื้อสายลำดับที่ 1) และ พระราชนัดดาในจักรพรรดิ (เชื้อสายลำดับที่ 2) เท่านั้น ที่จะดำรงฐานันดร "ไนชินโน" หรือเจ้าหญิงชั้นเอกแห่งราชวงศ์ญี่ปุ่น พระบรมวงศานุวงศ์ฝ่ายในที่เป็นเชื้อสายจักรพรรดิในลำดับที่ 3 เป็นต้นไปจะดำรงฐานันดร "โจโอ" หรือ เจ้าหญิงชั้นรองแห่งราชวงศ์ญี่ปุ่น ซึ่งหากนับลำดับเชื้อสายของพระองค์แล้ว ทรงเป็นพระราชปนัดดาหรือเชื้อสายลำดับที่ 3 ในจักรพรรดิไทโช จึงทรงดำรงฐานันดรนี้ thumb|200x200px|สัญลักษณ์ประจำพระองค์ ดอกฮากิ

### การศึกษา

* พ.ศ. 2534 ทรงศึกษาระดับชั้นอนุบาล ที่โรงเรียนอนุบาลโชโต (松濤幼稚園)
* พ.ศ. 2535 ทรงศึกษาระดับชั้นประถมศึกษา ที่โรงเรียนประถมศึกษากากูชูอิน (学習院初等科)
* วันที่ 3 - 29 สิงหาคม พ.ศ. 2540 ทรงเข้าคอร์สเรียนภาษาภาคฤดูร้อน ที่สหราชอาณาจักร
* พ.ศ. 2541 ทรงศึกษาระดับชั้นมัธยมศึกษาตอนต้นและตอนปลาย ที่โรงเรียนมัธยมศึกษาหญิงกากูชูอิน (学習院女子中・高等科)
* วันที่ 21 พฤศจิกายน พ.ศ. 2545 เจ้าชายทากามาโดะ พระบิดา สิ้นพระชนม์กระทันหันเนื่องจากภาวะหัวใจเต้นผิดจังหวะ
* ทรงศึกษาระดับปริญญาตรี คณะการแลกเปลี่ยนวัฒนธรรมระหว่างประเทศ วิทยาลัยหญิงกากูชูอิง (学習院女子大学)
* วันที่ 13 เมษายน พ.ศ. 2547 ทรงเข้าโครงการนักศึกษาแลกเปลี่ยน มหาวิทยาลัยเอดินบะระ สหราชอาณาจักร โดยพระองค์ทรงศึกษาด้านจิตวิทยาอาชญากรรม
* เดือนมีนาคม พ.ศ. 2548 ทรงลาออกจากวิทยาลัยหญิงกากูชูอิง (学習院女子大学) และศึกษาต่อที่มหาวิทยาลัยเอดินบะระ สหราชอาณาจักร ในสาขามนุษยศาสตร์และสังคมศาสตร์ 
* วันที่ 1 กรกฎาคม พ.ศ. 2551 ทรงลาออกจากมหาวิทยาลัยเอดินบะระ และเสด็จกลับญี่ปุ่น 
* วันที่ 21 กันยายน พ.ศ. 2551 ทรงเข้าพิธีเข้ารับการศึกษา คณะศิลปศาสตร์นานาชาติ มหาวิทยาลัยวาเซดะ
*วันที่ 26 มีนาคม พ.ศ. 2556 ทรงสำเร็จการศึกษาระดับปริญญาตรี จากคณะศิลปศาสตร์นานาชาติ มหาวิทยาลัยวาเซดะ

### บรรลุนิติภาวะ
* วันที่ 8 มีนาคม พ.ศ. 2549 เจ้าหญิงสึงูโกะทรงมีพระชนมายุครบ 20 ชันษา ซึ่งถือว่าทรงบรรลุนิติภาวะตามประมวลกฎหมายแพ่งและพาณิชย์ของญี่ปุ่น ในวันเดียวกันพระองค์ได้รับพระราชทานเครื่องราชอิสริยาภรณ์รัตนมงกุฎ ชั้นทวีติยาภรณ์ (มงกุฎดอกโบตั๋น) จากสมเด็จพระจักรพรรดิอากิฮิโตะ และมีการแถลงข่าวการบรรลุนิติภาวะของพระองค์ โดยหลังจากที่ทรงบรรลุนิติภาวะแล้ว พระองค์จะมีส่วนร่วมในกิจกรรมของราชวงศ์อย่างเต็มพระองค์

## พระกรณียกิจ
thumb|เจ้าหญิงสึงูโกะ เมื่อ พ.ศ. 2552|283x283px
เดือนเมษายน พ.ศ. 2556 หลังจากที่พระองค์จบการศึกษาระดับปริญญาตรี พระองค์ทรงทำงานเป็นพนักงานสัญญาจ้างเต็มเวลาของยูนิเซฟประจำประเทศญี่ปุ่น

อีกทั้งทรงตามเสด็จพระมารดาเพื่อประกอบพระกรณียกิจ เช่น

* เดือนสิงหาคม พ.ศ. 2554 ตามเสด็จเจ้าหญิงทากามาโดะ พระมารดา เข้าร่วม งานนิทรรศการศิลปะผู้พิการโตเกียว ครั้งที่ 28 ณ ห้างสรรพสินค้าเซบุ อิเกบูกูโระ กรุงโตเกียว ซึ่งผู้ชนะในการแข่งขันนี้ได้จะรับเกียรติถ่ายภาพร่วมกับเจ้าหญิงทากามาโดะและพระองค์
* เดือนพฤษภาคม พ.ศ. 2558 ตามเสด็จเจ้าหญิงทากามาโดะ พระมารดา เยือนเมืองวาตาริ จังหวัดมิยางิ ซึ่งได้รับความเสียหายจากเหตุแผ่นดินไหวและคลื่นสึนามิในโทโฮกุ พ.ศ. 2554 ทอดพระเนตรความเรียบร้อยของกองบังคับการหน่วยยามฝั่งแห่งที่ 2 และทรงเยี่ยมหน่วยกู้ภัยทางน้ำมิยางิ ซึ่งเป็นหน่วยงานในสังกัดของสมาคมกู้ภัยทางน้ำญี่ปุ่นที่พระมารดาเป็นประธานกิตติมศักดิ์ หลังจากนั้นทรงวางพวงมาลาไว้อาลัยแด่ผู้เสียชีวิต และมีพระดำรัสให้กำลังใจแก่สมาชิก

### งานราชสำนัก

* ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่
* ทรงเข้าร่วมพิธี "อูตาไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
* ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมพระบรมวงศานุวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
* ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ กรุงโตเกียว

### ดำรงตำแหน่งในองค์กร

* ประธานกิตติมศักดิ์สหพันธ์ยิงธนูแห่งประเทศญี่ปุ่น (全日本アーチェリー連盟) (2561 -)
* ประธานกิตติมศักดิ์สมาคมสควอชแห่งประเทศญี่ปุ่น (日本スカッシュ協会) (2561 -)

### เยือนต่างประเทศ
alt=Flag of Luxembourg|left|25x25px

#### [[ประเทศลักเซมเบิร์ก|ลักเซมเบิร์ก]]

* วันที่ 1 กรกฎาคม พ.ศ. 2549 ทรงร่วมงานครบรอบการอภิเษกสมรสของแกรนด์ดยุกอ็องรีกับแกรนด์ดัชเชสมาเรีย เตเรซาแห่งลักเซมเบิร์ก ในฐานะตัวแทนของสมาชิกพระราชวงศ์ญี่ปุ่น

#### [[ไฟล์:Flag_of_Sri_Lanka.svg|30x30px|Flag of Sri Lanka]] [[ประเทศศรีลังกา|ศรีลังกา]]

* วันที่ 19 - 23 สิงหาคม พ.ศ. 2556 ทรงร่วมงานครบรอบ 60 ปีความสัมพันธ์ทางการทูต ตามคำกราบทูลเชิญของมหินทะ ราชปักษะ (Mahinda Rajapaksa) ประธานาธิบดีศรีลังกา

#### [[ไฟล์:Flag_of_Vietnam.svg|25x25px|Flag of Vietnam]] [[ประเทศเวียดนาม|เวียดนาม]]

* วันที่ 20 - 27 กรกฎาคม พ.ศ. 2557 ทรงเยือนในฐานะคณะกรรมการยูนิเซฟ

#### [[ไฟล์:Flag_of_East_Timor.svg|30x30px|Flag of East Timor]] [[ประเทศติมอร์-เลสเต|ติมอร์-เลสเต]]

* วันที่ 10 - 14 กันยายน พ.ศ. 2561 ทรงเยือนในฐานะคณะกรรมการยูนิเซฟ

#### [[ไฟล์:Flag_of_Switzerland.svg|25x25px|Flag of Switzerland]] [[ประเทศสวิตเซอร์แลนด์|สวิตเซอร์แลนด์]]

* วันที่ 25 - 29 กันยายน พ.ศ. 2562 ทรงเยือนในฐานะคณะกรรมการยูนิเซฟ

#### [[ไฟล์:Flag_of_Jordan.svg|25x25px|Flag of Jordan]] [[ประเทศจอร์แดน|จอร์แดน]]

* วันที่ 29 พฤษภาคม - 3 มิถุนายน พ.ศ. 2566 ตามเสด็จเจ้าหญิงทากามาโดะ ทรงร่วมงานอภิเษกสมรสของเจ้าชายฮุซัยน์ มกุฎราชกุมารแห่งจอร์แดน

## พระเกียรติยศ

### ลำดับพระอิสริยยศ

* 8 มีนาคม พ.ศ. 2529 – ปัจจุบัน : **เจ้าหญิงสึงูโกะ** (承子女王; Princess Tsuguko)

### เครื่องราชอิสริยาภรณ์

* 80x80px|JPN Hokan-sho 2Class BAR เครื่องราชอิสริยาภรณ์รัตนมงกุฎ ชั้นทวีติยาภรณ์ (มงกุฎดอกโบตั๋น) (2549)

## เกร็ด

* พ.ศ. 2551 นิตยสารฟอบส์ ได้จัดอันดับพระองค์เป็น 1 ใน 20 ของสมาชิกราชวงศ์สุดฮอตจากทั่วโลก โดยพระองค์อยู่ลำดับที่ 15

## พงศาวลี



## อ้างอิง

## แหล่งข้อมูลอย่างเป็นทางการ

* เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
* เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
* ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:บุคคลจากมหาวิทยาลัยเอดินบะระ
หมวดหมู่:บุคคลจากมหาวิทยาลัยวาเซดะ